smcproject/ml-wiki-sentences huggingface dataset:
ഒരറ്റത്ത് ധനചാർജും മറ്റേ അറ്റത്ത് ഋണചാർജും രൂപീകരിക്കത്തക്കവണ്ണം അണുക്കൾ വിന്യസിക്കപ്പെട്ടിരിക്കുന്ന തന്മാത്രകളാണിവ.
ഈ വൈദ്യുതധ്രുവതയുടെ ശക്തി അതായത് ദ്വിധ്രുവാഘൂർണം (dipole moment) കണക്കാക്കുന്ന ഏകകം ഡീബൈ യൂണിറ്റ് എന്ന പേരിൽ അറിയപ്പെടുന്നു.
1920-ൽ സൂറിച്ചിലേക്ക് മടങ്ങിയ ഡീബൈ, എറിക്ക് ഹക്കൽ (Erich Huckel) എന്ന ശാസ്ത്രജ്ഞനുമായി ചേർന്ന് ഇലക്ട്രൊളൈറ്റുകളെ കുറിച്ച് നടത്തിയ ഗവേഷണങ്ങളുടെ ഫലമായി ആവിഷ്കരിക്കപ്പെട്ടതാണ് 'ഡീബൈ ഹക്കൽ സിദ്ധാന്തം'(Debye-Huckel theory of electrolytes, 1923) ഇലക്ട്രൊളൈറ്റുകൾ പൂർണമായും അയോണികരിക്കപ്പെട്ടവയാണെങ്കിലും അവയുടെ ലായനികളുടെ അയോണീകരണം പൂർണമാകാത്തതിന്റെ കാരണമാണ് ഈ സിദ്ധാന്തത്തിലൂടെ ഇവർ വിശദീകരിച്ചത്.
ഒരു അയോൺ അതിനെ വലയം ചെയ്തു നിൽക്കുന്ന വിപരീതചാർജുള്ള അയോൺ സംഘത്തെ ആകർഷിക്കുന്നതിനാലാണ് ഒരു വൈദ്യുതമേഖലയിൽ അയോണുകളുടെ ചലനനിരക്ക് കുറയുന്നതെന്നും അതുകാരണമാണ് ഇലക്ട്രൊളൈറ്റ് ലായനികൾ പ്രതീക്ഷയ്ക്കൊത്തപോലെ ചാലകത പ്രദർശിപ്പിക്കാത്തതെന്നും ഈ സിദ്ധാന്തം നിർദ്ദേശിക്കുന്നു.
ഇക്കാലത്തും തുടർന്ന് ലിപ്സിഗ്, കോർണൽ എന്നീ സർവകലാശാലകളിൽവച്ചും എക്സ്റേയുടേയും മറ്റു പ്രകാശരശ്മികളുടേയും വിഭംഗനം വഴി തന്മാത്രാഘടന കണ്ടുപിടിക്കാനുള്ള പഠനങ്ങൾ ഇദ്ദേഹം നടത്തിയിരുന്നു.
തത്ഫലമായി, ദ്രാവകത്തിലൂടേയും വാതകത്തിലൂടേയും എക്സ്റേ രശ്മികൾ കടത്തിവിട്ട് തന്മാത്രകളുടെ അണുക്കൾ തമ്മിലുള്ള അകലം കണക്കാക്കാനും പോളിമറുകളുടെ തന്മാത്രാഭാരം, വലിപ്പം, ഘടന എന്നിവ മനസ്സിലാക്കാനും കഴിയും എന്ന് ഇദ്ദേഹം തെളിയിച്ചു.
1966 ന.
22-ന് ന്യൂയോർക്കിലെ ഇത്താക്കയിൽ ഡീബൈ മരണമടഞ്ഞു.
പ്രധാന നേട്ടങ്ങൾ Debye shielding – In plasmas , semiconductors and electrolytes , the process by which a fixed electric charge is shielded by redistributing mobile charged particles around it.
Debye length – The typical distance in a plasma required for full Debye shielding.
Debye model – A model of the heat capacity of solids as a function of temperature Debye – a unit of electric dipole moment Debye relaxation – The dielectric relaxation response of an ideal, noninteracting population of dipoles to an alternating external electric field.
Debye sheath – The non-neutral layer, several Debye lengths thick, where a plasma contacts a material surface.
Debye-Hückel equation – A method of calculating activity coefficients Debye function – A function used in the calculation of heat capacity .
Debye-Scherrer method – A technique used in x-ray powder diffraction.
Debye-Waller factor – A measure of disorder in a crystal lattice .
30852 Debye – A minor planet (originally named 1991 TR6).
Lorenz-Mie-Debye theory Theory of light scattering by a spherical particle.
Debye (crater) – A lunar crater located on the far side and in the northern hemisphere of the moon.
പുരസ്കാരം രസതന്ത്രത്തിനുള്ള നോബൽ പുരസ്കാരം 1936 1930 – Rumford Medal for work relating to specific heats and X-ray spectroscopy 1937 – Franklin Medal from The Franklin Institute .
1936 – Nobel Prize in Chemistry ( entry at nobelprize.org Archived 2009-01-09 at the Wayback Machine . ) "for his contributions to the study of molecular structure," primarily referring to his work on dipole moments and X-ray diffraction 1963 – Priestley Medal 1965 – National Medal of Science അവലംബം ↑ National Science Foundation – The President's National Medal of Science .
Nsf.gov (1966-02-10).
Retrieved on 2012-07-25.
പുറം കണ്ണികൾ Peter Debye എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Debye Biography Archived 2006-10-02 at the Wayback Machine .
– Institute of Chemistry, Hebrew University Debye Biography – Nobel Prize Debye Biography – NNDB Debye Biography – IUCR Museum Boerhaave Negen Nederlandse Nobelprijswinnaars Archived 2006-10-02 at the Wayback Machine .
Deutsche Physikalische Gesellschaft (DPG) Archived 2006-06-17 at Archive.is Kennislink Dr. Rispens research Debye Institute Oral History interview transcript with Peter Debye 3 4 May 1962, American Institute of Physics, Niels Bohr Library and Archives Archived 2013-01-26 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ പീറ്റർ ജോസഫ് വില്യം ഡീബൈ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പീറ്റർ ടെമ്പിൾ ഇംഗ്ലീഷ് വിലാസം https://ml.wikipedia.org/wiki/Peter_Temple
ഓസ്ട്രേലിയൻ ക്രൈം ഫിക്ഷൻ എഴുത്തുകാരനായിരുന്നു പീറ്റർ ടെമ്പിൾ (മാർച്ച് 10, 1946 - മാർച്ച് 8, 2018).
ജാക്ക് ഐറിഷ് നോവൽ പരമ്പരക്ക് പ്രശസ്തനായിരുന്നു അദ്ദേഹം.
2007- ൽ അദ്ദേഹം ഗോൾഡൻ ഡാഗർ ഉൾപ്പെടെ നിരവധി പുരസ്കാരങ്ങൾ നേടി.
പീറ്റർ ടെമ്പിൾ ഒരു അന്താരാഷ്ട്ര മാസികയുടെയും ദിനപത്രത്തിന്റെയും പത്രപ്രവർത്തകനും പത്രാധിപരുമായിരുന്നു.
1946-ൽ ദക്ഷിണാഫ്രിക്കയിൽ ജനിച്ച അദ്ദേഹം 1980-ൽ ഓസ്‌ട്രേലിയയിലെ സിഡ്‌നിയിലേക്കും 1982-ൽ മെൽബണിലേക്കും മാറി ഓസ്‌ട്രേലിയൻ സൊസൈറ്റി മാസികയുടെ സ്ഥാപക എഡിറ്ററായി.
യൂണിവേഴ്സിറ്റിയിൽ ജേണലിസം, എഡിറ്റിംഗ്, മീഡിയ സ്റ്റഡീസ് എന്നിവയും പഠിപ്പിച്ചു.
മെൽബണിലെ ആർ‌എം‌ടിയിൽ പ്രൊഫഷണൽ എഡിറ്റിംഗ് കോഴ്‌സ് സ്ഥാപിക്കുന്നതിൽ അദ്ദേഹം ഒരു പ്രധാന പങ്ക് വഹിച്ചു.
രചയിതാവ്
1990 കളിൽ ടെമ്പിൾ ഫിക്ഷൻ രചനയിലേക്ക് തിരിഞ്ഞു.
അദ്ദേഹത്തിന്റെ ജാക്ക് ഐറിഷ് നോവലുകൾ (ബാഡ് ഡെപ്റ്റ്സ്, ബ്ലാക്ക് ടൈഡ്, ഡെഡ് പോയിന്റ്, വൈറ്റ് ഡോഗ്) മെൽബണിൽ സജ്ജീകരിച്ചിരിക്കുന്നു.
കൂടാതെ അസാധാരണമായ ഒരു അഭിഭാഷക-ചൂതാട്ട നായകനെ അവതരിപ്പിക്കുന്നു.
2012 ൽ ഓസ്‌ട്രേലിയൻ എബിസി ടെലിവിഷനും ജർമ്മൻ എസ്‌ഡി‌എഫും ജാക്ക് ഐറിഷ് എന്ന പരമ്പരയുടെ തലക്കെട്ടിൽ ഗൈ പിയേഴ്സിനൊപ്പം ഫീച്ചർ-ലെങ്ത് ഫിലിമുകളായി ആദ്യ രണ്ട് ചിത്രങ്ങൾ നിർമ്മിച്ചു.
ടെമ്പിൾ മൂന്ന് ഒറ്റപ്പെട്ട നോവലുകൾ എഴുതിയിട്ടുണ്ട്: ആൻ അയൺ റോസ്, ഷൂട്ടിംഗ് സ്റ്റാർ, ഇൻ ദി ഈവിൾ ഡേ (യുഎസിലെ ഐഡന്റിറ്റി തിയറി), കൂടാതെ ദി ബ്രോക്കൺ ഷോർ, ഇതിന്റെ സെമി-സീക്വെൽ, ട്രൂത്ത് എന്നിവയും അദ്ദേഹം എഴുതി.
2015-ൽ അലൻ ആന്റ് അൻ‌വിൻ ഷോർട്ട്സ് സീരീസിൽ "ഇറ്റാക്ക ഇൻ മൈ മൈൻഡ്" പ്രസിദ്ധീകരിച്ചു.
അദ്ദേഹത്തിന്റെ നോവലുകൾ 20 രാജ്യങ്ങളിൽ പ്രസിദ്ധീകരിച്ചു.
2007 ലെ ടിവി ചിത്രമായ വാലന്റൈൻസ് ഡേയുടെ തിരക്കഥ അദ്ദേഹം എഴുതി.
2010-ൽ പീറ്റർ ടെമ്പിൾ തന്റെ ട്രൂത്ത് എന്ന നോവലിന് മൈൽസ് ഫ്രാങ്ക്ലിൻ അവാർഡ് നേടി.
ക്രൈം ഫിക്ഷനുള്ള അഞ്ച് നെഡ് കെല്ലി അവാർഡുകളും 2006 ൽ ബ്രോക്കൺ ഷോറിനുള്ള ഏറ്റവും മികച്ച അവാർഡും നേടിയിട്ടുണ്ട്, മികച്ച ഓസ്‌ട്രേലിയൻ പുസ്തകത്തിനുള്ള കോളിൻ റോഡറിക് അവാർഡും മികച്ച ജനറൽ ഫിക്ഷനുള്ള ഓസ്‌ട്രേലിയൻ ബുക്ക് പബ്ലിഷേഴ്‌സ് അവാർഡും നേടി.
2007-ൽ ക്രൈം റൈറ്റേഴ്സ് അസോസിയേഷൻ ഡങ്കൻ ലോറി ഡാഗർ (ഗോൾഡ് ഡാഗർ) ബ്രോക്കൺ ഷോർ നേടി.
ഗോൾഡ് ഡാഗർ നേടിയ ആദ്യത്തെ ഓസ്‌ട്രേലിയൻ ആയിരുന്നു ടെമ്പിൾ.
എബിസി ടെലിവിഷൻ 2014 ഫെബ്രുവരി 2 ന് ദി ബ്രോക്കൺ ഷോറിലെ ഒരു ടെലിമൂവി പ്രക്ഷേപണം ചെയ്തു.
ടെമ്പിൾ അനിതയെ വിവാഹം കഴിച്ചു.
നിക്കോളാസ് എന്ന മകനുണ്ടായിരുന്നു.
ഓസ്‌ട്രേലിയയിലെ വിക്ടോറിയയിലെ ബല്ലാറാട്ടിൽ 2018 മാർച്ച് 8 ന് 71 ആം വയസ്സിൽ ക്യാൻസറുമായി ഹ്രസ്വകാല യുദ്ധത്തിന് ശേഷം അദ്ദേഹം മരിച്ചു.
അവാർഡുകളും നോമിനേഷനുകളും മൈൽസ് ഫ്രാങ്ക്ലിൻ അവാർഡ് 2010 ട്രൂത്ത് (winner) ഓസ്‌ട്രേലിയൻ ബുക്ക് ഇൻഡസ്ട്രി അവാർഡ്സ് Australian General Fiction Book of the Year 2006 ദി ബ്രോക്കൺ ഷോർ (winner) കോളിൻ റോഡറിക് അവാർഡ് 2006 ദി ബ്രോക്കൺ ഷോർ ഡങ്കൻ ലോറി ഡാഗർ 2007 ദി ബ്രോക്കൺ ഷോർ (winner) മൈൽസ് ഫ്രാങ്ക്ലിൻ അവാർഡ് 2006 ദി ബ്രോക്കൺ ഷോർ (longlisted) നെഡ് കെല്ലി അവാർഡ്സ് Best Novel 2006 ദി ബ്രോക്കൺ ഷോർ (joint winner) 2003 വൈറ്റ് ഡോഗ് (winner) 2001 ഡെഡ് പോയിൻറ് (joint winner) 2000 ഷൂട്ടിങ് സ്റ്റാർ (winner) നെഡ് കെല്ലി അവാർഡ്സ് Best First Novel 1997 ബാഡ് ഡെപ്റ്റ്സ് (joint winner) ബിബ്ലിയോഗ്രാഫി Jack Irish novels ബാഡ് ഡെപ്റ്റ്സ് (1996) ബ്ലാക്ക് റ്റൈഡ് (1999) ഡെഡ് പോയിൻറ് (2000) വൈറ്റ് ഡോഗ് (2003) മറ്റു നോവലുകൾ ആൻ അയൺ റോസ് (1998) ഷൂട്ടിങ് സ്റ്റാർ (1999) In the Evil Day (2002) aka Identity Theory ദി ബ്രോക്കൺ ഷോർ (2005) ട്രൂത്ത് (2009) ബുക് റിവ്യൂ "Mortal enemies vanquished, a contrarian goes gunning for God" അഭിമുഖങ്ങൾ January Magazine Interview by David Honeybone , April 2002 Tangled Web UK Interview by Bob Cornwell , 2007 "Chasing Ray" weblog Interview by Colleen Mondor Archived 2017-11-14 at the Wayback Machine .
, August 2007 Shots ezine Interview by Ayo Onatade , October 2007 ABC Radio National , The Book Show In conversation with Jason Steger and Michael Robotham , July 2008 ABC Radio National, The Book Show Interview with Ramona Koval , November 2009 അവലംബം
Sources Harrison, Dan (2007) "Australian wins top crime-writing prize" in The Age , 6 July 2007 , Accessed 6 July 2007 Peter Temple biography Archived 2006-08-24 at the Wayback Machine .
കുൽഭൂഷൺ ജാദവ്
മുൻ ഇന്ത്യൻ നാവികസേന ഉദ്യോഗസ്ഥനായിരുന്ന കുൽഭൂഷൻ ജാദവിനെ ചാരപ്രവർത്തനം ആരോപിച്ചാണ് പാകിസ്താൻ ബലൂചിസ്ഥാനിൽ വച്ച് അറസ്റ്റ് ചെയ്തത്.
2016 മാർച്ച് മൂന്നിനായിരുന്നു അറസ്റ്റ്.
ഇന്ത്യൻ ചാരസംഘടനയായ ‘റോ’യുടെ ചാരനാണ് എന്നായിരുന്നു ആരോപണം.
തുടർന്ന് 2017 ഏപ്രിൽ 10ന് കുൽഭൂഷണ് വധശിക്ഷ വിധിക്കുകയും ചെയ്തു.
കുൽഭൂഷൻ ജാദവിന്റെ അറസ്റ്റ്, രാജ്യാന്തര കുറ്റവാളികളെ അറസ്റ്റ് ചെയ്യുന്നതും, കൈമാറുന്നതും സംബന്ധിച്ച അന്താരാഷ്ട്ര കരാറായ വിയന്ന കരാറിന് വിരുദ്ധമാണെന്ന് ലോകവ്യാപകമായി വിമർശനമുണ്ടായി.
വിയന്ന കരാർ (വിയന്ന കൺവൻഷൻ ഓൺ കോൺസുലർ റിലേഷൻസ്) അവലംബം
കുൾത്തൂർകംഫ് ഇംഗ്ലീഷ് വിലാസം https://ml.wikipedia.org/wiki/Kulturkampf ബെർളിനും റോമും തമ്മിൽ എന്ന പേരിൽ ഒരു ജർമ്മൻ മാസിക 1875-ൽ പ്രസിദ്ധീകരിച്ച ഈ ഹാസ്യചിത്രത്തിൽ ബിസ്മാർക്കും ഒൻപതാം പീയൂസ് മാർപ്പാപ്പയുമാണ്
പ്രഷ്യയിലെ ഭരണാധികാരിയായിരുന്ന ഓട്ടോ വോൺ ബിസ്മാർക്ക് , ജർമ്മനിയിൽ റോമൻ കത്തോലിക്കാ സഭയുടെ സ്വാധീനം കുറയ്ക്കാനായി, 1871-നും 1878-നും ഇടയ്ക്ക് നടപ്പാക്കിയ നയങ്ങളും നിയമങ്ങളുമാണ് കുൾത്തൂർകംഫ് (Kulturkampf) എന്നറിയപ്പെടുന്നത്.
"സംസ്കാരത്തിനു വേണ്ടിയുള്ള സമരം" എന്നാണ് ഈ ജർമ്മൻ വാക്കിന്റെ അർത്ഥം.
പ്രഷ്യയിൽ മാത്രം ഒതുങ്ങിനിന്ന ഈ നയം, അതിനു പുറത്ത് 'ബവേറിയ' പോലുള്ള ജർമ്മൻ പ്രവിശ്യകളിൽ നടപ്പായില്ല.
പ്രൊട്ടസ്റ്റന്റുകൾ ബഹുഭൂരിപക്ഷമായിരുന്ന ഒരു രാഷ്ട്രത്തിൽ കത്തോലിക്കാ ന്യൂനപക്ഷത്തിനു സ്വാഭാവികമായും ഈർച്ചയുളവാക്കാൻ പോരും വിധം വിവേചനാപരമായ ഒരു പറ്റം നിയമങ്ങളായിരുന്നു ഈ നയത്തിൽ പ്രധാനമായും ഉൾപ്പെട്ടിരുന്നത്.
വിവേചനാപരമായ ഈ നയം പൊതുവേ വിപരീതഫലമാണ് ഉളവാക്കിയതെന്നു കണ്ട ബിസ്മാർക്ക് ക്രമേണ അതുപേക്ഷിച്ചു.
പ്രഷ്യയുടെ ജനസംഖ്യയിൽ കത്തോലിക്കർ ഏകദേശം മൂന്നിലൊന്നായിരുന്നു.
ബിസ്മാർക്കിന്റെ നേതൃത്വത്തിൽ നടപ്പായിക്കൊണ്ടിരുന്ന പ്രഷ്യയുടെ വികാസത്തിൽ രൂപപ്പെട്ടിരുന്ന ജർമ്മൻ സാമ്രാജ്യത്തിൽ, കത്തോലിക്കർക്ക് സംഖ്യാബലം കൂടുതലുള്ള പ്രദേശങ്ങൾ ഉൾപ്പെട്ടിരുന്നു.
വികസിച്ചുകൊണ്ടിരുന്ന സാമ്രാജ്യത്തിൽ കത്തോലിക്കരുടെ രാഷ്ട്രീയ-സാമൂഹ്യ സ്വാധീനം നിയന്ത്രിക്കുക വഴി പ്രൊട്ടസ്റ്റന്റുകളുടെയും കത്തോലിക്കാവിരുദ്ധരായ ലിബറലുകളുടെയും പിന്തുണ ആർജ്ജിക്കാനാണ് ബിസ്മാർക്ക് ശ്രമിച്ചത്.
1870-ൽ പീയൂസ് ഒൻപതാമൻ മാർപ്പാപ്പ വിളിച്ചുകൂട്ടിയ ഒന്നാം വത്തിക്കാൻ സൂനഹദോസ്, മാർപ്പാപ്പാമാരുടെ അപ്രമാദിത്വത്തെ (infallibility - തെറ്റാവരം) വിശ്വാസസത്യമായി പ്രഖ്യാപിച്ചതും 'കുൾത്തൂർകംഫ്' നയത്തിനു പ്രേരണയായിരിക്കാം.
അപ്രമാദിത്വസിദ്ധാന്തത്തെ എതിർത്ത കത്തോലിക്കാവിമതർക്കുള്ള സർക്കാൻ പിന്തുണയിലായിരുന്നു ഈ നയത്തിന്റെ തുടക്കം
എട്ടു നൂറ്റാണ്ടുകൾക്കു മുൻപ് 1077-ൽ, ജർമ്മൻകാരനായ വിശുദ്ധറോമാസാമ്രാട്ട് ഹെൻറി നാലാമന് വടക്കൻ ഇറ്റലിയിലെ കനോസാ കോട്ടയിൽ ഗ്രിഗോരിയോസ് ഏഴാമൻ മാർപ്പാപ്പയുടെ മുൻപിൽ കീഴടങ്ങേണ്ടി വന്ന സംഭവം അനുസ്മരിച്ച്, "നാം കനോസയിലേക്കു പോവില്ല" എന്ന പ്രഖ്യാതമായ പ്രസ്താവന ബിസ്മാർക്ക് നടത്തിയത് കുൾത്തൂർകംഫിന്റെ പശ്ചാത്തലത്തിലാണ്.
നടപടികൾ
പ്രഷ്യയിലെ പൊതു ആരാധനാവകുപ്പിന്റെ കത്തോലിക്കാവിഭാഗം ബിസ്മാർക്ക് നിർത്തലാക്കി.
ആരാധാനാവകുപ്പിന്റെ തലവനായി അദ്ദേഹം കത്തോലിക്കാ വിരുദ്ധനായ പോൾ ഫാക്കിനെ നിയമിച്ചു.
ഫാക്ക് കൊണ്ടു വന്ന നിയമങ്ങളിലൊന്ന് സർക്കാർ നിയന്ത്രണത്തിൽ ഒരു സഭാകോടതി സ്ഥാപിച്ചു കൊണ്ടുള്ളതായിരുന്നു.
പുരോഹിതസ്ഥാനാർത്ഥികൾക്ക് സർക്കാൻ വിദ്യാലയങ്ങളിലെ പഠനം നിർബന്ധമാക്കിയ അദ്ദേഹം വൈദികവിദ്യാലയങ്ങളെ സർക്കാർ നിയന്ത്രണത്തിൽ കൊണ്ടുവന്നു.
പള്ളിയിലെ വിവാഹത്തിനു പുറമേ സിവിൽ വിവാഹം നിർബ്ബന്ധിതമാക്കി.
ഈ നിയമങ്ങളെ പീയൂസ് ഒൻപതാമൻ മാർപ്പാപ്പ ഒരു ചാക്രികലേഖനത്തിലൂടെ എതിർത്തപ്പോൾ ബിസ്മാർക്ക് വത്തിക്കാനുമായുള്ള നയതന്ത്രബന്ധം വിച്ഛേദിച്ചു.
വത്തിക്കാനെതിരെ നിയന്ത്രണങ്ങൾ ഏർപ്പെടുത്താൻ അദ്ദേഹം ഇറ്റലിയോടാവശ്യപ്പെടുകകൂടി ചെയ്തു.
ഈ നയത്തിന്റെ ഭാഗമായി ഇരുപതു വർഷത്തോളം കത്തിപ്പടർന്ന സന്യസ്ഥ-ജെസ്യൂട്ട് വിരുദ്ധ ഉന്മാദത്തിൽ, ജെസ്യൂട്ടുകൾ, ഫ്രാൻസിക്കന്മാർ, ഡൊമിനിക്കന്മാർ തുടങ്ങിയ കത്തോലിക്കാ സന്യാസമൂഹങ്ങൾ പ്രഷ്യയിൽ നിന്നു പുറത്താക്കപ്പെട്ടു.
കുൾത്തൂർകംഫിനെ ചെറുത്ത ഒട്ടേറെ പുരോഹിതന്മാരും മെത്രാന്മാരും തടവിലാക്കപ്പെടുകയോ നിക്കം ചെയ്യപ്പെടുകയോ ചെയ്തു.
കുൾത്തൂർകംഫിന്റെ മൂർദ്ധന്യത്തിൽ, പ്രഷ്യയിലെ മെത്രാന്മാരിൽ പകുതിയും തടവിലോ പ്രവാസത്തിലോ ആയിരുന്നു; നാലിലൊന്ന് ഇടവകകളിൽ പുരോഹിതന്മാർ ഇല്ലാതെയായി; മൂന്നിലൊന്നു സന്യാസഭവനങ്ങളും കന്യാമഠങ്ങളും നിന്നുപോവുകയും, സന്യാസിനീ-സന്യാസികളിൽ പകുതിയും പ്രഷ്യ വിട്ടുപോവുകയും ചെയ്തു; 1800 ഇടവക വികാരിമാർ ജയിലിലോ പ്രവാസത്തിലോ ആയി; പുരോഹിതന്മാരെ സഹായിച്ച കുറ്റത്തിനു ഒട്ടേറെ സാധാരണവിശ്വാസികൾക്ക് ജയിൽശിക്ഷ ലഭിച്ചു.
കത്തോലിക്കരെ ഉത്തേജിപ്പിച്ച്, സെന്റർ പാർട്ടി എന്ന പേരിൽ ഒരു രാഷ്ട്രീയകക്ഷിയുടെ പിന്നിൽ സംഘടിക്കുവാൻ സഹായിച്ച ഈ നയം, പൊതുവേ വിപരീതഫലമാണ് ഉളവാക്കിയത്.
അതിനോടുള്ള എതിർപ്പിന്റെ ശക്തി മനസ്സിലാക്കിയ ബിസ്മാർക്ക് താമസിയാതെ പിൻവാങ്ങാൻ തയ്യാറായി.
പ്രഷ്യയുമായി ചർച്ചയിലേർപ്പെടുവാൻ പുതിയതായി തെരഞ്ഞെടുക്കപ്പെട്ട ലിയോ പതിമൂന്നാമൻ മാർപ്പാപ്പ തയ്യാറായതും, കത്തോലിക്കാവിരുദ്ധരായ ലിബറലുകൾ ബിസ്മാർക്കിന്റെ ഭരണമുന്നണിയിൽ നിന്നു പിൻവാങ്ങിയതും, 1880-കളിൽ 'കുൾത്തൂർകംഫ്'-ന്റെ തിരോധാനത്തിനു വഴിയൊരുക്കി.
എല്ലാറ്റിനുമുപരി പ്രായോഗിക ബുദ്ധിയായ ബിസ്മാർക്ക്, ഈ പിൻവാങ്ങൽ വഴി പുതിയ ശത്രുക്കളായ സോഷ്യലിസ്റ്റുകളുമായുള്ള പോരാട്ടത്തിൽ കത്തോലിക്കാ സെന്റർ പാർട്ടിയുടെ പിന്തുണ ഉറപ്പാക്കി.
വത്തിക്കാനുമായുള്ള നയതന്ത്രബന്ധം പുനരാരംഭിച്ച അദ്ദേഹം, നയകൗശലത്തോടെ, കരോളീൻ ദ്വീപുകളുടെ കാര്യത്തിൽ ജർമ്മനിയും സ്പെയിനും തമ്മിലുള്ള തർക്കത്തിൽ മാർപ്പാപ്പയുടെ മദ്ധ്യസ്ഥത അഭ്യർത്ഥിക്കുക പോലും ചെയ്തു.
ബിസ്മാർക്കിന് "ക്രിസ്തുവിന്റെ സേനാനി"(Order of Christ) എന്ന ബഹുമതി സമ്മാനിച്ച വത്തിക്കാനും അതേകൗശലം തിരിച്ചും പ്രകടിപ്പിച്ചു.
കത്തോലിക്കാ സഭയെ ദുർബ്ബലപ്പെടുത്തുകയെന്ന ലക്ഷ്യത്തോടെ തുടങ്ങിയ ഈ നയം ജർമ്മനിയിൽ ആ ക്രിസ്തീയവിഭാഗത്തെ ഒന്നിപ്പിക്കുന്നതിലും ശക്തിപ്പെടുത്തുന്നതിലും കലാശിച്ചു.
കത്തോലിക്കരുടെ ഏകസ്വരത്തിലുള്ള എതിർപ്പും, രാഷ്ട്രീയമാർഗ്ഗങ്ങൾ ഉപയോഗിച്ച് അതിനെ ചെറുക്കാനുള്ള സന്നദ്ധതയും കുൾത്തൂർകാംഫ്-ന്റെ പരാജയത്തിനു കാരണമായി.
പ്രഷ്യൻ അധികാരികൾ മിക്കവാറും മെത്രാന്മാരേയും ആയിരക്കണക്കിനു പുരോഹിതന്മാരെയും സാധാരണവിശ്വാസികളേയും തടവിലിട്ടു.
ഇതിനോട് അക്രമത്തിലൂടെ പ്രതികരിക്കാതെ സമ്മതിദാനാവകാശം ഉൾപ്പെടെയുള്ള രാജനൈതികമാർഗ്ഗങ്ങൾ ഉപയോഗിച്ച് പരിഹാരം തേടുകയാണ് കത്തോലിക്കാസമൂഹം ചെയ്തത്.
ബിസ്മാർക്കിന്റെ 'സംസ്കാര-സമരം' എല്ലാ മതങ്ങളേയും ഒരുപോലെ പരിഹസിക്കാൻ മതവിരോധികൾക്ക് അവസരം നൽകിയെന്നത് പ്രൊട്ടസ്റ്റന്റ് നേതാക്കന്മാരേയും വിഷമിപ്പിച്ചു.
പ്രൊട്ടസ്റ്റന്റ് ക്രിസ്തീയപശ്ചാത്തലത്തിൽ, അടിയുറച്ച ആസ്തിക്യബോധം പുലർത്തിയിരുന്ന ബിസ്മാർക്കിനും ഈ പരിണാമം വേദനാജനകമായി.
അവലംബം 1 2 3 A History of Christianity, Kenneth Scott Latourette(പുറങ്ങൾ 1107-08) ↑ കത്തോലിക്കാവിജ്ഞാനകോശം Kulturkampf 1 2 A New History of Christianity, Vivian Green (പുറങ്ങൾ 256-57 286) ↑ Gross, Michael B., The war against Catholicism: liberalism and the anti-Catholic imagination in nineteenth-century Germany , p. 1, University of Michigan Press, 2004 ↑ Helmstadter, Richard J., Freedom and religion in the nineteenth century , p. 19, Stanford Univ. Press 1997 ↑ Christopher Clark, Iron Kingdom: The Rise and Downfall of Prussia, 1600-1947 (2006) pp 568-576
കൂജ കൂജ
കഴുത്തിന്റെ ഭാഗം ഇടുങ്ങിയതും താഴെ വീതി കൂടിയതുമായ ഒരുതരം മൺപാത്രമാണ് കൂജ .
ശുദ്ധജലം തണുപ്പിച്ചു കുടിക്കാൻ ഗ്രാമങ്ങളിൽ പണ്ടു ധാരാളമായും ഇന്നു നാമമാത്രയായും ഉപയോഗിക്കുന്നു.
കൂജയിൽ വെള്ളാരം കല്ലുകളിടുന്നത് വെള്ളത്തിന്റെ തണുപ്പ് വർദ്ധിപ്പിക്കുന്നതിന് സഹായകമാണ്.
പദത്തിന്റെ ഉത്ഭവം
കൂജാ എന്ന പേർഷ്യൻ വാക്കിൽ നിന്നാണ് കൂജ എന്ന വാക്കുണ്ടായത്...
ചിത്രശാല സൗദിയിൽ ഉപയോഗിച്ചിരുന്ന കൂജ
കുൽദീപ് റായ് ശർമ
കുൽദീപ് റായ് ശർമ ഒരു ഇന്ത്യൻ രാഷ്ട്രീയക്കാരനാണ്.
ഇന്ത്യൻ നാഷണൽ കോൺഗ്രസിന്റെ പ്രാദേശിക വിഭാഗമായ ആൻഡമാൻ നിക്കോബാർ പ്രദേശ് കമ്മിറ്റിയുടെ പ്രസിഡന്റാണ് അദ്ദേഹം.
ശർമ ഇന്ത്യൻ നാഷണൽ കോൺഗ്രസ് സ്ഥാനാർത്ഥിയായി 2019ലെ ലോകസഭാ തിരഞ്ഞെടുപ്പിൽ ആൻഡമാൻ നിക്കോബാർ ദ്വീപ് മണ്ഡലത്തിലെ പാർലമെന്റ് അംഗം ആയി.
തന്റെ നാലാം ശ്രമത്തിലാണ് 1407 വോട്ടിന്റെ നാമമാത്രമായ മാർജിനിൽ  ബിജെപി സ്ഥാനാർത്ഥിയെ പരാജയപ്പെടുത്തി ഇന്ത്യൻ പാർലമെന്റിൽ എത്തി .
ഭഗത് സിങിന്റെ പുത്രനായി 1967ൽ ജനിച്ചു.
കൊൽക്കട്ടയിൽ നിന്നും എഞ്ചിനീറിങ് ബിരുദമെടുത്തു.
കൂക്കി ഇംഗ്ലീഷ് വിലാസം https://ml.wikipedia.org/wiki/Kooky
ജാൻ സ്വരാക് സംവിധാനം ചെയ്ത 2010-ൽ പുറത്തിറങ്ങിയ ഒരു ചെക്ക് ആക്ഷൻ കോമഡി ചിത്രമാണ് കൂക്കി (ചെക്ക്: കുക്കി സെ വ്രാസി, അക്ഷരാർത്ഥത്തിൽ "കുക്കി റിട്ടേൺസ്", ലസ്സി സെ വ്രാസിയെക്കുറിച്ചുള്ള ഒരു വാക്യം).
പപ്പറ്റ് ആനിമേഷൻ, സ്റ്റോപ്പ് മോഷൻ, ലൈവ് ആക്ഷൻ എന്നിവയുടെ സാങ്കേതികതകൾ ഈ സിനിമ സമന്വയിപ്പിക്കുന്നു.
ആറ് വയസ്സുള്ള ആസ്ത്മ രോഗിയായ ആൺകുട്ടിയുടെ കഥ പറയുന്നു, അവന്റെ മാതാപിതാക്കൾ അവന്റെ പ്രിയപ്പെട്ട കളിപ്പാട്ടം വലിച്ചെറിഞ്ഞു, കുക്കി എന്ന പഴയ ടെഡി ബിയർ.
എന്നിരുന്നാലും, കുട്ടി രാത്രിയിൽ രഹസ്യമായി വീട്ടിൽ നിന്ന് ഒളിഞ്ഞുനോക്കുന്നു (അയാളുടെ ബൂട്ട് കൂടാതെ പൈജാമ മാത്രം ധരിച്ച്), കുക്കിയെ ചവറ്റുകുട്ടയിൽ നിന്ന് വീണ്ടെടുത്ത് വീട്ടിലേക്ക് തിരികെ കൊണ്ടുവരാൻ.
അതുമൂലം ആൺകുട്ടി രോഗബാധിതനാകുന്നു.
തന്റെ പനിപിടിച്ച സ്വപ്നങ്ങളിൽ, കുക്കി മാലിന്യനിക്ഷേപത്തിൽ ജീവൻ പ്രാപിക്കുകയും നിഗൂഢമായ ഒരു വനത്തിലേക്ക് രക്ഷപ്പെടുകയും കാടിന്റെ പരുക്കൻ-ജീവികൾക്കിടയിലൂടെ തന്റെ യാത്ര ആരംഭിക്കുകയും ചെയ്യുന്നു.
References External links കൂക്കി ഇന്റർനെറ്റ് മൂവി ഡാറ്റാബേസിൽ
കുൽദീപ് പൈ
സംഗീതജ്ഞൻ, സംഗീതസംവിധായകൻ, കർണാടക സംഗീത ഗായകൻ, സംഗീത നിർമ്മാതാവ് എന്നീ മേഖലയിൽ പ്രവർത്തിക്കുന്ന ഒരു മലയാളിയാണ് കുൽദീപ് മുരളീധർ പൈ (ജനനം: ജനുവരി 9, 1982), കുൽദീപ് എം പൈ എന്നറിയപ്പെടുന്നു.
അദ്ദേഹത്തിന്റെ വീഡിയോകൾ പ്രധാനമായും കുട്ടികൾ അവതരിപ്പിക്കുന്നതാണ്, കൂടാതെ അദ്ദേഹത്തിന്റെ സ്വന്തം റെക്കോർഡിംഗ് ലേബലായ ചിത്ത് പ്രകാശനം ചെയ്യുന്നു .
കൊച്ചി നഗരത്തിന്റെ ഹൃദയഭാഗത്തുള്ള തമ്മനം പരിസരത്താണ് വി.എസ് വിജയകുമാരി, ജി. മുരളീധർ പൈ എന്നിവരുടെ മകനായി കുൽദീപ് പൈ ജനിച്ചത്.
അദ്ദേഹത്തിന്റെ മാതൃഭാഷ കൊങ്കണിയാണ് .
അദ്ദേഹത്തിന് ഒരു അനുജത്തി ഉണ്ട്.
സെന്റ് ജൂഡ്സ് സ്കൂൾ, സിസിപിഎൽഎം ആംഗ്ലോ ഇന്ത്യൻ ഹൈസ്കൂൾ, കേരളത്തിലെ കൊച്ചി കോളേജിൽ പ്രീ-യൂണിവേഴ്സിറ്റി കോഴ്സ് (പി.യു.സി) എന്നിവിടങ്ങളിൽ പൈ സ്കൂൾ വിദ്യാഭ്യാസം പൂർത്തിയാക്കി.
കൊച്ചിയിലെ ബിപിസി കോളേജ് പിരാവോമിൽ കമ്പ്യൂട്ടർ ആപ്ലിക്കേഷനിൽ ബിരുദം നേടി.
1999 ൽ മഹാത്മാഗാന്ധി യൂണിവേഴ്‌സിറ്റി യൂത്ത് ഫെസ്റ്റിവലിൽ 'കലാ പ്രതിഭ' അവാർഡ് നേടി.
മദ്രാസ് യൂണിവേഴ്സിറ്റിയിൽ മാസ്റ്റേഴ്സ് ഓഫ് ഇന്ത്യൻ ക്ലാസിക്കൽ മ്യൂസിക്കിൽ സ്വർണ്ണമെഡൽ ജേതാവായ അദ്ദേഹം സൗണ്ട് എഞ്ചിനീയറിംഗിൽ ഡിപ്ലോമയും നേടിയിട്ടുണ്ട്.
എൻ‌പി രാമസ്വാമി, ആന്റണി, ഒ‌എസ് ത്യാഗരാജൻ എന്നിവർ കർണാടക വായ്പ്പാട്ടിൽ പരിശീലനം നൽകി.
വയലിനിൽ ഹരിഹരൻ, വെസ്റ്റേൺ ക്ലാസിക്കൽ പിയാനോയിൽ രാമമൂർത്തി എന്നിവർ അദ്ദേഹത്തിന് അഭ്യസനം നൽകി.
ഡെന്നിസ്, വൈകോം എസ്. ഗോപകുമാർ, കലാമണ്ഡലം കൃഷ്ണൻകുട്ടി, മന്നാർഗുഡി ഈശ്വരൻ എന്നീ നാലുപേരിൽ നിന്ന് അദ്ദേഹം മൃദംഗം പഠിച്ചു.
ഹാർമോണിയവും പുല്ലാങ്കുഴലും അദ്ദേഹം തന്നത്താൻ പഠിക്കുകയായിരുന്നു.
ഔദ്യോഗിക ജീവിതം ആരംഭിക്കുന്നതിനായി 2002 ൽ പൈ കുടുംബത്തോടൊപ്പം കൊച്ചിയിൽ നിന്ന് ചെന്നൈയിലേക്ക് മാറി.
അദ്ദേഹത്തിന്റെ ശബ്ദത്തെ പി. വിജയാംബിക പ്രശംസിച്ചു,  എങ്കിലും ടി ടി നരേന്ദ്രൻ "രാഗത്തിന്റെ രൂപം അയാളെ ഒഴിവാക്കി" എന്നാണ് ഒരു സംഗീതകച്ചേരിയെക്കുറിച്ച് പറഞ്ഞത്.
കർണാടക സംഗീത ഗായകനായി അദ്ദേഹം ഒരു കരിയർ സ്ഥാപിച്ചു.
ഗായകരായ ഒ.എസ്. അരുൺ, എസ്. ജാനകി , വാണി ജയറാം എന്നിവരോടൊപ്പം 2014 മുതൽ മുന്നൂറോളം സംഗീത കച്ചേരികൾക്കായി ഹാർമോണിയത്തിൽ അദ്ദേഹം പങ്കെടുത്തിട്ടുണ്ട്.
പതിനൊന്ന് വർഷമായി ഇന്ത്യൻ ശാസ്ത്രീയ നൃത്ത പരിപാടികൾക്കും  അദ്ദേഹം പാടിയിട്ടുണ്ട്.
കുറച്ച് ഇന്ത്യൻ ജിംഗിളുകൾക്ക് അദ്ദേഹം ശബ്ദ പിന്തുണയും നൽകിയിട്ടുണ്ട്.
2015 മുതൽ അദ്ദേഹം ഓൺലൈനിൽ പ്രവർത്തിച്ചുവരുന്നു.
പൈ ഒരു അഷ്ടവാധനിയാണ്,  കർണാടക വിഭാഗത്തിലെ ഒരു പരീക്ഷണാത്മക ആൽബമാണ് അഡ്വൈതിയ അവിടെ അദ്ദേഹം വയലിൻ , മൃദം , ഗതം , കാഞ്ചിറ , തബല , ഹാർമോണിയം, മെലോഡിക്ക എന്നിവയുടെ തത്സമയ സംഗീത ഗാനങ്ങൾ ആലപിച്ചു.
ഈ ആൽബം അദ്ദേഹത്തിന്റെ ഗുരു ഒ.എസ് ത്യാഗരാജൻ 2006 നവംബർ 22 ന് ചെന്നൈയിൽ പുറത്തിറക്കി,  ഗായകൻ എസ്. ജാനകിയുടെ ആദ്യ പകർപ്പ് ലഭിച്ചു സംഗീത സംവിധാനവും രചനയും
“മാഡ്‌ലി ഇൻ ലവ്” എന്ന പേരിൽ സ്വിറ്റ്‌സർലൻഡ് ആസ്ഥാനമായുള്ള മൾട്ടി-ലിംഗ്വൽ മൂവിക്കായി പൈ നാല് ഗാനങ്ങൾ രചിക്കുകയും സംവിധാനം ചെയ്യുകയും ചെയ്തു.
ശ്രീ ദേവി നൃത്യാലയ നിർമ്മിച്ച “ജനനി ജഗത് കരണി”, “ശ്രീകൃഷ്ണ വൈഭവം” തുടങ്ങിയ നൃത്ത നാടകങ്ങൾക്ക് സംഗീതം നൽകിയിട്ടുണ്ട്.
രാഹുൽ വെള്ളാളിനെക്കൊണ്ട് പലുകെ ബംഗാരമയെന, വൈഷ്ണവ് ജനതൊ, പിബരെ രാമരസം, ബ്രഹ്മമൊകടെ, ശിവശതകം, മഹാലക്ഷ്മി അഷ്ടകം, റാം ഗോവിന്ദ് ഹരേ എന്നിഅയെല്ലാം കുൽദീപ് പാടിച്ചിട്ടുണ്ട്.
കൂടാതെ സ്തോത്രങ്ങൾ , അദ്ദേഹത്തിന്റെ യൂറ്റ്യൂബ് ആത്മീയ സംഗീത പരമ്പരയ്ക്കു വേണ്ടി 'വന്ദേ ഗുരു പരമ്പാരം ', ഗണേശ പഞ്ചരത്നം, ശിവഷ്ടകം, നമോ നമോ ഭാരതംബെ, ശിവപഞ്ചക്ഷര സ്തംഭം, മഹാലക്ഷ്മി അഷ്ടകം, അഷ്ടലക്ഷ്മി സ്തംഭം, ഭവാനി അഷ്ടം, രാമ അഷ്ടകം, മറ്റ് ഭക്തിഗാനങ്ങൾ എന്നിവ ഉൾപ്പെടുന്നു.
അദ്ദേഹം ഇപ്പോൾ വെസ്റ്റേൺ ക്ലാസിക്കൽ സംഗീതത്തിൽ പരിശീലനം നേടുന്നു.
സൂര്യഗായത്രി കുൽദീപിന്റെ പ്രസിദ്ധയായ ശിക്ഷ്യയാണ്.
2008 ൽ കാർത്തിക് ഫൈൻ ആർട്‌സിൽ നിന്ന് മികവിന്റെ ഡി കെ പട്ടമ്മാൾ അവാർഡ് പൈയ്ക്ക് ലഭിച്ചു.
2007 ൽ ഭാരത് കലാചാറിൽ നിന്ന് “യുവകലഭാരതി” അവാർഡും അദ്ദേഹത്തിന് ലഭിച്ചിട്ടുണ്ട്.
ഗോവയിൽ നടന്ന യൂണിവേഴ്സൽ ഹാർമണിക്ക് വേണ്ടിയുള്ള ഇന്റർനാഷണൽ പീസ് മേക്കേഴ്‌സ് കൺവെൻഷനിൽ സംഗീതം, കല, സംസ്‌കാരം എന്നീ മേഖലകളിൽ 'സോഷ്യൽ ഹാർമണി അവാർഡും' പൈയ്ക്ക് ലഭിച്ചു.
കൂ ആപ്പ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2021 ഫെബ്രുവരി) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
കൂ ആപ്പ്
ഒരു ഇന്ത്യൻ മൈക്രോബ്ലോഗിംഗ്, സോഷ്യൽ നെറ്റ്‌വർക്കിംഗ് സേവനമാണ് കൂ ആപ്പ് .
ഇന്ത്യയിലെ ബാംഗ്ലൂർ ആണ് കമ്പനിയുടെ ആസ്ഥാനം.
ഇതിലൂടെ ഉപയോക്താക്കൾ "കൂസ്" എന്നറിയപ്പെടുന്ന സന്ദേശങ്ങൾ പോസ്റ്റുചെയ്യുകയും പരസ്പരം സംവദിക്കുകയും ചെയ്യുന്നു.
ഈ അപ്ലിക്കേഷൻ 2020 മാർച്ചിൽ അപ്രാമേയ രാധാകൃഷ്ണനും മായങ്ക് ബിദാവത്കയും ചേർന്ന് വികസിപ്പിച്ചെടുത്തു.
2020 ഓഗസ്റ്റിൽ ഭാരത സർക്കാരിന്റെ ആത്‌മീർഭർ ആപ്പ് ഇന്നൊവേഷൻ ചലഞ്ച് നേടി.
കുൽദീപ് യാദവ് ഇംഗ്ലീഷ് വിലാസം https://ml.wikipedia.org/wiki/Kuldeep_Yadav
ഒരു ഇന്ത്യൻ അന്താരാഷ്ട്ര ക്രിക്കറ്റ് താരമാണ് കുൽദീപ് യാദവ് .
ഇടംകൈ ചൈനാമാൻ ബൗളറായ കുൽദീപ് യാദവ് 204ലെ 19 വയസ്സിനു താഴെയുള്ളവരുടെ ക്രിക്കറ്റ് ലോകകപ്പിലെ ഇന്ത്യൻ ടീം അംഗമായിരുന്നു.
ലോകകപ്പിൽ സ്കോട്ട്‌ലന്റിനെതിരെ ഹാട്രിക് നേടിയിരുന്നു.
അന്താരാഷ്ട്ര ക്രിക്കറ്റ് മത്സരങ്ങൾ
2014 ഒക്ടോബറിൽ വെസ്റ്റ് ഇൻഡീസിനെതിരെ നടന്ന ക്രിക്കറ്റ് പരമ്പരയ്ക്കുള്ള ഇന്ത്യൻ ടീമിൽ ഇടം നേടിയെങ്കിലും ഒരു കളിയിലും കളിക്കാൻ സാധിച്ചില്ല.
2017 ഫെബ്രുവരിയിൽ ബംഗ്ലാദേശിനെതിരെ നടന്ന ടെസ്റ്റ് പരമ്പരയ്ക്കുള്ള ടീമിലും അംഗമായിരുന്നു.
2017 മാർച്ച് 25ന് ഓസ്ട്രേലിയയ്ക്കെതിരെ നടന്ന മത്സരത്തിലൂടെ ടെസ്റ്റ് ക്രിക്കറ്റിൽ അരങ്ങേറ്റം കുറിച്ചു.
ധരംശാല ക്രിക്കറ്റ് സ്റ്റേഡിയത്തിൽ നടന്ന ഈ മത്സരത്തിലെ ആദ്യ ഇന്നിങ്ങ്സിൽ 4 വിക്കറ്റ് നേടിയിരുന്നു.
അരങ്ങേറ്റ മത്സരത്തിൽ 4 വിക്കറ്റ് നേടുന്ന മൂന്നാമത്തെ ചൈനാമാൻ ബൗളറാണ് കുൽദീപ് യാദവ്.
2017 ജൂണിൽ വെസ്റ്റ് ഇൻഡീസിനെതിരെ നടന്ന ഏകദിന ക്രിക്കറ്റ് പരമ്പരയ്ക്കുള്ള ടീമിൽ ഇടംനേടി.
2017 ജൂൺ 23ന് വെസ്റ്റ് ഇൻഡീസിനെതിരെ ഏകദിന ക്രിക്കറ്റ് മത്സരത്തിലെ അരങ്ങേറ്റം കുറിച്ചു.
എന്നാൽ ഇന്ത്യൻ ടീം ബാറ്റ് ചെയ്യുന്നതിനിടെ മഴ മൂലം മത്സരം റദ്ദാക്കിയതിനാൽ കളിക്കാനുള്ള അവസരം ലഭിച്ചില്ല.
തുടർന്ന് വെസ്റ്റ് ഇൻഡീസിനെതിരെ നടന്ന മത്സരങ്ങളിൽ നിന്നും 3 വിക്കറ്റുകൾ നേടി.
2017 ജൂലൈ 9 വെസ്റ്റ് ഇൻഡീസിനെതിരെ ട്വന്റി 20 ക്രിക്കറ്റിലും അരങ്ങേറ്റം കുറിച്ചു.
2017 സെപ്റ്റംബർ 21ന് കൊൽക്കത്തയിലെ ഈഡൻ ഗാർഡൻസ് ക്രിക്കറ്റ് സ്റ്റേഡിയത്തിൽ ഓസ്ട്രേലിയയ്ക്കെതിരെ നടന്ന ഏകദിന മത്സരത്തിൽ ഹാട്രിക് നേടി.
ചേതൻ ശർമ്മ, കപിൽ ദേവ് എന്നിവർക്കുശേഷം ഹാട്രിക് നേടുന്ന ഇന്ത്യൻ ബൗളറാണ് കുൽദീപ് യാദവ്.
ഇന്ത്യൻ പ്രീമിയർ ലീഗ്
2012ലെ ഇന്ത്യൻ പ്രീമിയർ ലീഗിൽ മുംബൈ ഇന്ത്യൻസ് ടീമിന്റെ ഭാഗമായിരുന്നു.
2014ലെ സീസണിൽ കൊൽക്കത്ത നൈറ്റ് റൈഡേഴ്സ് ടീമിൽ ഇടം നേടുകയും 2014ലെ ചാമ്പ്യൻസ് ലീഗ് ട്വന്റി 20യിൽ കളിക്കുകയും ചെയ്തു.
2018ലെ സീസണിൽ കൊൽക്കത്ത നൈറ്റ് റൈഡേഴ്സ് ടീമിലെ അംഗമാണ്.
നേട്ടങ്ങൾ ഏകദിന ക്രിക്കറ്റ് മത്സരങ്ങൾ മാൻ ഓഫ് ദി മാച്ച് പുരസ്കാരങ്ങൾ നം.
എതിരാളികൾ വേദി തീയതി പ്രകടനം ഫലം 1 ശ്രീലങ്ക ACA-VDCA സ്റ്റേഡിയം , വിശാഖപട്ടണം 17 ഡിസംബർ 2017 10-0-42-3 ; DNB ഇന്ത്യ 8 വിക്കറ്റുകൾക്ക് വിജയിച്ചു.
ട്വന്റി 20 ക്രിക്കറ്റ് മത്സരങ്ങൾ മാൻ ഓഫ് ദി മാച്ച് പുരസ്കാരങ്ങൾ # പരമ്പര തീയതി എതിരാളികൾ പ്രകടനം ഫലം 1 Australia in India 7 ഒക്ടോബർ 2017 ഓസ്ട്രേലിയ 4-0-16-2 ; DNB ഇന്ത്യ 9 വിക്കറ്റുകൾക്ക് വിജയിച്ചു.
(D/L).
അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑ പുറം കണ്ണികൾ കുൽദീപ് യാദവ് എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുൽദീപ് യാദവ് : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
കുൽദീപ് യാദവ് : കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽ നിന്ന്.
കുൽദീപ്‌ നയ്യർ ഇംഗ്ലീഷ് വിലാസം https://ml.wikipedia.org/wiki/Kuldip_Nayar
പ്രശസ്തനായ ഒരു ഇന്ത്യൻ പത്രപ്രവർത്തകനാണ്‌ കുൽദീപ് നയ്യർ (14 ഓഗസ്റ്റ് 1923 - 23 ഓഗസ്റ്റ് 2018).
അദ്ദേഹത്തിന്റെ 'വരികൾക്കിടയിൽ' (Between The Lines) എന്ന പ്രതിവാര കോളം ലോകമെമ്പാടും വിവിധ ഭാഷകളിലായി എൺപതോളം അച്ചടി മാധ്യമങ്ങൾ പ്രസിദ്ധീകരിക്കുന്നു.
അവിഭക്ത ഇന്ത്യയിലെ സിയാൽകോട്ടിൽ (ഇപ്പോൾ പാകിസ്താനിൽ ) ഒരു സിഖ് ഖത്രി കുടുംബത്തിൽ ജനനം.
അച്ഛൻ ഗുർബക്ഷ് സിംഗ്.
അമ്മ പൂനം ദേവി.
സിയാൽകോട്ടിലെ പ്രാഥമിക വിദ്യാഭ്യാസത്തിനു ശേഷം, മുറേ കോളേജ് (സിയാൽകോട്ട്), എഫ്.സി.കോളേജ് ( ലാഹോർ ), ലോ കോളേജ് (ലാഹോർ), മെഡിൽ സ്കൂൾ ഓഫ് ജേർണലിസം ( യു.എസ്.എ. ) എന്നിവിടങ്ങളിൽ നിന്ന് ഉപരിപഠനം പൂർത്തിയാക്കി.
ഇന്ത്യാ വിഭജനത്തിനു ശേഷം ഗുർബക്ഷ് കുടുംബം ന്യൂ ഡെൽഹിയിലേക്ക് താമസം മാറ്റി.
വിഭജനത്തിന്റെ മുറിപ്പാടുകൾ നയാറുടെ രാഷ്ട്രീയ കാഴ്ചപ്പാടുകളെ വളരെയധികം സ്വാധീനിച്ചു.
പത്രപ്രവർത്തകൻ , പത്രാധിപർ, ഗ്രേറ്റ് ബ്രിട്ടനിലെ ഇന്ത്യൻ ഹൈക്കമ്മീഷണർ, രാജ്യസഭാംഗം എന്നീ നിലകളിൽ സ്തുത്യർഹമായ സേവനം നയ്യർ കാഴ്ചവെച്ചിട്ടുണ്ട്. 'അൻജാം' എന്ന ഉർദു പത്രത്തിലായിരുന്നു നയ്യറുടെ പത്രപ്രവർത്തന ജീവിതത്തിൻറ്റെ തുടക്കം.
തുടർന്നു അമേരിക്കയിലെ ഇല്യൂനോവിലെ മെഡിൽ സ്കൂൾ ഓഫ് ജേർണലിസത്തിൽ നിന്ന് പത്രപ്രവർത്തനത്തിൽ ബിരുദമെടുത്തു.
ഇന്ത്യയിൽ തിരിച്ചെത്തിയ നയ്യർ കുറച്ചുകാലം കേന്ദ്ര സർവ്വീസിൽ ജോലി ചെയ്തു.
അടിയന്തരാവസ്ഥക്കാലത്തെ നയ്യറുടെ ഭരണകൂടവിരുദ്ധ റിപ്പോർട്ടുകൾ അദ്ദേഹത്തെ പ്രശസ്തനാക്കി.
ഇക്കാരണത്താൽ അദ്ദേഹത്തിന്‌ അടിയന്തരാവസ്ഥക്കാലത്ത് ജയിൽവാസം അനുഭവിക്കേണ്ടതായും വന്നു.
ഇന്ത്യൻ എക്സ്പ്രസ് ദിനപത്രത്തിലായിരുന്നു നയ്യർ അക്കാലത്ത് എഴുതിയിരുന്നത്.
1990 -ൽ അദ്ദേഹം ബ്രിട്ടണിലെ ഇന്ത്യൻ ഹൈക്കമ്മീഷണറായി നിയമിതനായി.
1996 -ൽ ഐക്യരാഷ്ട്ര സഭയിലെ ഇന്ത്യൻ പ്രതിനിധിയുമായിരുന്നു നയാർ.
1997 ആഗസ്റ്റിൽ രാജ്യസഭയിലേക്ക് നാമനിർദ്ദേശം ചെയ്യപ്പെട്ടു.
ഇന്ത്യാ-പാകിസ്താൻ സൌഹൃദത്തിന്റെ ശക്തമായ വക്താവും കൂടിയാണ് നയ്യർ.